CELEX: 62014TN0731
Language: lv
Date: 2014-10-17 00:00:00
Title: Lieta T-731/14: Prasība, kas celta 2014. gada 17. oktobrī – Agrotikos Synetairismos Profiti Ilia/Padome

19.1.2015   
            
            
               LV
            
            
               Eiropas Savienības Oficiālais Vēstnesis
            
            
               C 16/41
            
         
      Prasība, kas celta 2014. gada 17. oktobrī – Agrotikos Synetairismos Profiti Ilia/Padome
      (Lieta T-731/14)
      (2015/C 016/64)
      Tiesvedības valoda – grieķu
      
         Lietas dalībnieki
      
      
         Prasītāja: Agrotikos Synetairismos Profiti Ilia (Skydra, Grieķija) (pārstāvis – K. Chrysogonos, advokāts)
      
         Atbildētāja: Eiropas Savienības Padome
      
         Prasītājas prasījumi:
      
      
                  —
               
               
                  atcelt apstrīdēto Padomes 2014. gada 31. jūlija Regulu (ES) Nr. 833/2014 par ierobežojošiem pasākumiem saistībā ar Krievijas darbībām, kas destabilizē situāciju Ukrainā (OV L 229, 1. lpp.), un prasību atcelt tiesību aktu atzīt par pieņemamu, ja Eiropas Savienības Vispārējā tiesa nolemj, ka ir izpildīti visi nosacījumi attiecībā uz prasības atcelt tiesību aktu pieņemamību, kā arī
               
            
                  —
               
               
                  piespriest Padomei atlīdzināt visus prasītājas tiesāšanās izdevumus un uzlikt pienākumu tai tos samaksāt.
               
            
         Pamati un galvenie argumenti
      
      Prasības pamatošanai prasītāja izvirza vienu pamatu.
      
                  1.
               
               
                  Izvirzītais atcelšanas pamats ir kļūda juridiskā pamata izvēlē.
                  
                              —
                           
                           
                              Prasītāja uzskata, ka apstrīdētā regula ir tikusi kļūdaini pieņemta, pamatojoties uz LESD 215. pantu, lai arī no šīs regulas mērķa un satura izriet, ka tai bija jābūt pieņemtai, pamatojoties uz LESD 207. pantu (agrāk – EKL 133. pants) attiecībā uz kopējo tirdzniecības politiku, un tādējādi tai bija jābūt pieņemtai saskaņā ar parasto likumdošanas procedūru. Prasītājas tiesiskās intereses uzsākt tiesvedību pamatā ir tas, ka apstrīdētais pasākums ir reglamentējošs akts, kas neprasa īstenošanas pasākumus LESD 263. panta ceturtās daļas izpratnē un kurš prasītāju skar tieši.